ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0811/99

υποβολή: Joaquín Sisó Cruellas (PPE) προς την Επιτροπή

(6 Απριλίου 1999)

Θέμα: Επιλογή 81 ερευνητικών κέντρων

Η Επιτροπή έχει επιλέξει 81 ερευνητικά κέντρα εγκατεστημένα στον Ευρωπαϊκό Οικονομικό Χώρο, ως τα σημαντικότερα για την πραγματοποίηση υψηλής ποιότητας ερευνών. Ο σχετικός κατάλογος δημοσιεύθηκε(1) με σκοπό να διευκολυνθεί η πρόσβαση των ευρωπαίων ερευνητών στα κέντρα αυτά.

Θα μπορούσε η Επιτροπή να με πληροφορήσει:

1. Ποιά ήταν η διαδικασία επιλογής;

2. Ποιά ήταν τα κριτήρια επιλογής;

3. Προσφέρεται κάποια υποστήριξη, εκ μέρους της Ένωσης, στους ευρωπαίους ερευνητές που επιθυμούν να έχουν πρόσβαση στα κέντρα αυτά;

4. Τί πράττει η Ευρωπαϊκή Ένωση για την διευκόλυνση της ερευνητικής δραστηριότητας στους κόλπους της Ένωσης; Υπάρχουν κάποια οικονομικά και/ή άλλου είδους μέτρα για την υποστήριξη όσων επιθυμούν να ασχολήθούν με την έρευνα;

Απάντηση της κας Cresson εξ ονόματος της Επιτροπής

(7 Μαΐου 1999)

Οι συμβάσεις για ερευνητές που τυγχάνουν στηρίξεως στο πλαίσιο της δραστηριότητας για την πρόσβαση σε μεγάλες εγκαταστάσεις (Large-scale facilities - LSF) του προγράμματος για την Εκπαίδευση και Κινητικότητα των ερευνητών (Training and mobility of researchers - TMR) αποβλέπουν στην καταβολή τιμήματος για την χρήση υφιστάμενων εγκαταστάσεων από ερευνητικές ομάδες και μεμονωμένους ερευνητές, οι οποίες, καλώς εχόντων των πραγμάτων, δεν θα είχαν πρόσβαση στις εγκαταστάσεις. Οι ερευνητικές ομάδες είναι επιλέξιμες για ενίσχυση εφόσον διεξάγουν έρευνα στην Κοινότητα ή σε συνδεδεμένο κράτος. Η κοινοτική χρηματοδότηση αποβλέπει στην κάλυψη του 100 % των εξόδων ταξιδίου και διαμονής των δικαιούχων χρηστών που προέρχονται κυρίως από χώρες εκτός αυτής που φιλοξενεί τις εγκαταστάσεις. Η κοινοτική χρηματοδότηση καλύπτει επίσης ποσοστό μέχρι 100 % του πρόσθετου κόστους της εξασφάλισης της πρόσβασης των χρηστών στις εγκαταστάσεις.

Η διαδικασία, καθώς και τα κριτήρια της μέχρι τώρα επιλογής επιτυχών προτάσεων για ερευνητικές εγκαταστάσεις υπάρχουν στο πρόγραμμα εργασίας του TMR, που δημοσιεύθηκε από την Επιτροπή το 1996(2). Λεπτομερέστερα στοιχεία υπάρχουν στο ενημερωτικό υλικό και στο εγχειρίδιο αξιολόγησης των δραστηριοτήτων TMR-LSF, τα οποία είναι διαθέσιμα στην πρώτη σελίδα (homepage) του προγράμματος TMR, στο Internet (http://www.cordis.lu/tmr/src/alsf1.htm).

Γενικότερης φύσεως πληροφορίες για το πρόγραμμα Βελτίωση του Ανθρώπινου Έρευνητικού Δυναμικού (Improving human research potential programme - IHP), που έχει διαδεχθεί το πρόγραμμα TMR, υπάρχουν στο πρόγραμμα εργασίας IHP και διατίθενται στην νεοσυσταθείσα πρώτη σελίδα του προγράμματος, στο Internet (http://www.cordis.lu/improving/home.html).

(1) ΕΕ C 36 της 10.2.1999.

(2) ISBN 92-827-7173-3.
ΓΡΑΠΤΗ ΕΡΩΤΗΣΗ E-0378/99

υποβολή: Viviane Reding (PPE) προς την Επιτροπή

(1 Μαρτίου 1999)

Θέμα: Βασανιστική θανάτωση σκύλων και γατών στην Ασία

Δημοσιογραφικές έρευνες, που προβλήθηκαν πρόσφατα στην γερμανική τηλεόραση, απεκάλυψαν ότι στην Ταϊλάνδη, στην Κίνα και στις Φιλιππίνες σκύλοι και γάτες στραγγαλίζονται σε σφαγεία με βασανιστικό και αργό τρόπο για την εκμετάλλευση του κρέατος και ιδιαίτερα του δέρματός τους. Όπως αποδεικνύεται, το μεγαλύτερο μέρος αυτών των δερμάτων εξάγεται στην Ευρώπη και χρησιμοποιείται για την κατασκευή γιακάδων παλτών, καλυμμάτων χαρτοφυλάκων ή θερμών καλυμμάτων για τους ρευματικούς πόνους.

Γνωρίζει η Επιτροπή την απαράδεκτη προέλευση των εισαγομένων δερμάτων σκύλων και γατών; Ποιά μέτρα προτίθεται να λάβει κατά της κατάστασης αυτής; Σκέπτεται η Επιτροπή να απαγορεύσει την εισαγωγή δερμάτων σκύλων και γατών και δερμάτινων προϊόντων από αυτές τις χώρες;

Δεν θα έπρεπε να ενημερωθούν οι καταναλωτές, π.χ. με την καθιέρωση υποχρεωτικής ένδειξης, σχετικά με τον τρόπο με τον οποίο παράγονται αυτά τα δέρματα και τα δερμάτινα προϊόντα;

Απάντηση του κ. Fischler εξ ονόματος της Επιτροπής

(29 Απριλίου 1999)

Η Επιτροπή παραπέμπει το Αξιότιμο Μέλος του Κοινοβουλίου στην απάντηση που έδωσε στην γραπτή ερώτηση Ε-40/99 της κ. Maij-Weggen(1) επί του ιδίου θέματος.

Δεν υπάρχουν κοινοτικοί κανόνες για τη σήμανση της γούνας από δέρμα γάτας ή σκυλιού, όπως και για τη σήμανση των προϊόντων που κατασκευάζονται από τέτοια είδη γούνας.

(1) ΕΕ C 348 της 3.12.1999, σελ. 14.
ΓΡΑΠΤΗ ΕΡΩΤΗΣΗ E-0711/99

υποβολή: José García-Margallo y Marfil (PPE) προς την Επιτροπή

(29 Μαρτίου 1999)

Θέμα: Διαρθρωτικά Ταμεία

Οι περιφέρειες το κατά κεφαλήν εισόδημα των οποίων είναι κατώτερο του 75 % του μέσου κοινοτικού όρου ονομάζονται "περιφέρειες του στόχου 1" και λαμβάνουν σημαντικές κονοτικές ενισχύσεις.

Προκειμένου να διαπιστωθεί εάν μία περιφέρεια υπερέβη το όριο αυτό ή όχι, το σχέδιο Κανονισμού του Συμβουλίου, COM(98)131 τελ.(1), το οποίο καθορίζει γενικές διατάξεις σχετικά με τα Διαρθρωτικά Ταμεία, προβλέπει ότι θα λαμβάνονται υπόψη τα αριθμητικά δεδομένα που αντιστοιχούν στα τρία τελευταία έτη για τα οποία διαθέτει στοιχεία το EUROSTAT.

Ο Γενικός Διευθυντής της Στατιστικής Υπηρεσίας των Ευρωπαϊκών Κοινοτήτων (EUROSTAT) απεκάλυψε κατά την συνεδρίαση της Νομισματικής Υποεπιτροπής του Ευρωπαϊκού Κοινοβουλίου της 17.2.1999 ότι τα στατιστικά στοιχεία που αντιστοιχούν στα οικονομικά έτη 1994, 1995 και 1996 περιελάμβαναν ήδη και τα στοιχεία της παραοικονομίας των εξεταζόμενων περιφερειών, χωρίς εντούτοις να προσδιορίζει και τα κριτήρια που είχαν επιλεγεί για την εκτίμηση ή την αξιολόγηση των δραστηριοτήτων αυτού του είδους.

Ποιό τμήμα των εισοδημάτων της περιφέρειας αντιστοιχεί στην παραοικονομία και ποιό στις κανονικές οικονομικές δραστηριότητες στη Μαδρίτη για το καθε ένα από τα έτη αυτά;

(1) ΕΕ C 176 της 9.6.1998, σελ. 1.
ΓΡΑΠΤΗ ΕΡΩΤΗΣΗ E-0924/99

υποβολή: Christa Randzio-Plath (PSE) προς την Επιτροπή

(8 Απριλίου 1999)

Θέμα: Ευρωπαïκή κάρτα πλανοδίου εμπόρου

Στο πλαίσιο της ολοκλήρωσης της εσωτερικής αγοράς και για την διευκόλυνση του διασυνοριακού εμπορίου καθώς και της διασυνοριακής παροχής υπηρεσιών η Επιτροπή δεν έχει ακόμη λάβει μέτρα για τη θέσπιση ευρωπαϊκής κάρτας πλανοδίου εμπόρου η οποία θα ισχύει για όλα τα κράτη μέλη της ΕΕ. Για ποιους λόγους αποκρούει όλες τις προσπάθειες για τη θέσπιση ευρωπαϊκής κάρτας πλανοδίου εμπόρου ευρωπαϊκής κλίμακας; Πώς συμβιβάζεται τούτο με την αρχή της ελεύθερης κυκλοφορίας;

Απάντηση του κ. Monti εξ ονόματος της Επιτροπής

(5 Μαΐου 1999)

Η Επιτροπή επιθυμεί να ενημερώσει την αξιότιμο βουλευτή ότι η οδηγία 75/369/ΕΟΚ του Συμβουλίου της 16ης Ιουνίου 1975 σχετικά με τη λήψη μέτρων με τα οποία θα διευκολυνθεί η πραγματική άσκηση της ελευθερίας εγκατάστασης και της ελεύθερης παροχής υπηρεσιών για τις ασκούμενες κατά πλανόδιο τρόπο δραστηριότητες, και η οποία περιέχει ιδίως μεταβατικά μέτρα για τις δραστηριότητες αυτές(1), προβλέπει ότι το κράτος μέλος υποδοχής που ρυθμίζει τη δραστηριότητα αυτή σε σχέση με τους κατοίκους του αποδέχεται τα έγγραφα που χορηγούν οι αρχές του κράτους μέλους προέλευσης των αλλοδαπών κατοίκων.

Συγκεκριμένα, εφόσον η άσκηση της δραστηριότητας αυτής προϋποθέτει, σε ένα κράτος μέλος, την κατοχή ορισμένων γνώσεων, η πραγματική άσκηση της δραστηριότητας αυτής για ορισμένη χρονική διάρκεια σε άλλο κράτος μέλος πρέπει να αναγνωρίζεται.

Η Επιτροπή έχει υποβάλει πρόταση οδηγίας(2) για την εγκαθίδρυση μηχανισμού αναγνώρισης των τυπικών προσόντων για τις δραστηριότητες που καλύπτονται από τις οδηγίες οι οποίες προβλέπουν μεταβατικά μέτρα (όπως είναι η οδηγία 75/369/ΕΟΚ). Στόχος της εν λόγω πρότασης είναι να δοθεί η δυνατότητα στους μετανάστες να ζητήσουν την αναγνώριση των διπλωμάτων τους, ακόμα και αν δεν διαθέτουν την επαγγελματική εμπειρία που απαιτείται για να επωφεληθούν των διατάξεων της ισχύουσας οδηγίας σχετικά με τη δραστηριότητά τους.

Σύμφωνα με την Επιτροπή, η οδηγία 75/369/ΕΟΚ και η πρόταση που προαναφέρθηκε έχουν στόχο να εξαλείψουν τα εμπόδια για την ελεύθερη παροχή υπηρεσιών στον τομέα του πλανόδιου εμπορίου. Κατά συνέπεια, η Επιτροπή δεν προτίθεται να υποβάλει στα κράτη μέλη πρόταση για την "εναρμόνιση" της κατάρτιση ή για τη σύγκλιση των αντίστοιχων συστημάτων πρόσβασης στο επάγγελμα με τη δημιουργία μιας "ευρωπαϊκής" κάρτας ή ενός "ευρωπαϊκού" τίτλου.

Το είδος αυτό του σχεδίου μπορεί να υλοποιηθεί από τους αρμόδιους φορείς του τομέα. Εξυπακούεται ότι η Επιτροπή είναι πρόθυμη να εξετάσει κάθε πρωτοβουλία και πάντα ενθάρρυνε τους διάφορους επαγγελματικούς κλάδους στις προσπάθειές τους, στο βαθμό που αυτές συμβάλλουν στη διευκόλυνση της ελεύθερης κυκλοφορίας των ενδιαφερόμενων μελών του κλάδου.

(1) ΕΕ L 167 της 30.6.1975.

(2) ΕΕ C 264 της 30.8.1997.
ΓΡΑΠΤΗ ΕΡΩΤΗΣΗ E-0855/99

υποβολή: Bill Miller (PSE) προς την Επιτροπή

(7 Απριλίου 1999)

Θέμα: Καταναλωτικός φόρος

Θεωρεί η Επιτροπή ότι η μελέτη Bossard του 1994 και τα πορισματά της εξακολουθούν να είναι έγκυρα; Εάν όχι, προτίθεται να προχωρήσει στην αναθεώρησή της με βάση τα σημερινά δεδομένα;

Απάντηση του κ. Monti εξ ονόματος της Επιτροπής

(4 Μαΐου 1999)

Η μελέτη Bossard του 1995 βασίστηκε σε στατιστικά στοιχεία που χρονολογούνται από τα τέλη της δεκαετίας του '80 και τις αρχές της δεκαετίας του '90. Ως εκ τούτου, η Επιτροπή αποφάσισε να ζητήσει την αναθεώρηση αυτής της μελέτης προτού καταρτίσει την έκθεσή της σχετικά με τους ελάχιστους φορολογικούς συντελεστές των αλκοολούχων ποτών. Επίσης, η Επιτροπή προτίθεται να προβεί σε διαβουλεύσεις με τα ενδιαφερόμενα μέρη ζητώντας την επανεξέταση των απόψεών τους σχετικά με τους εν λόγω ελάχιστους συντελεστές ενόψει των εξελίξεων από την τελευταία αναθεώρησή τους.(1)

(1) COM(95)285 τελικό.
ΓΡΑΠΤΗ ΕΡΩΤΗΣΗ E-0625/99

υποβολή: Raimo Ilaskivi (PPE) προς την Επιτροπή

(12 Μαρτίου 1999)

Θέμα: Απαντήσεις της Επιτροπής σε γραπτές ερωτήσεις

Σύμφωνα με το άρθρο 43 του Κανονισμού του Ευρωπαϊκού Κοινοβουλίου, η Επιτροπή πρέπει να απαντά εντός έξι εβδομάδων στις γραπτές ερωτήσεις που της απευθύνουν οι βουλευτές του Ευρωπαϊκού Κοινοβουλίου. Ωστόσο, στην πράξη έχει αποδειχθεί ότι σε αρκετές περιπτώσεις η Επιτροπή χρειάζεται χρονικό διάστημα σχεδόν τριών μηνών για να ετοιμάσει την απάντησή της.

Γιατί δεν είναι συνήθως σε θέση η Επιτροπή να τηρήσει την καθορισθείσα στον Κανονισμό του Κοινοβουλίου προθεσμία των έξι εβδομάδων για την παροχή απάντησης σε γραπτή ερώτηση;

Απάντηση του κ. Oreja εξ ονόματος της Επιτροπής

(15 Απριλίου 1999)

Η Επιτροπή καταβάλλει κάθε προσπάθεια για την εκπλήρωση του καθήκοντος που έχει βάσει του άρθρου 140 της συνθήκης ΕΚ να απαντά στις ερωτήσεις του Ευρωπαϊκού Κοινοβουλίου ή των μελών του. Χρησιμοποιεί σημαντικούς πόρους προκειμένου να δίνει όσο το δυνατόν πληρέστερες και ταχύτερες απαντήσεις. Μερικές φορές, για τις απαντήσεις αυτές απαιτούνται εκτενείς έρευνες ή ακόμη και πληροφορίες από κράτη μέλη.

Η Επιτροπή απαντά σε μεγάλο αριθμό ερωτήσεων εντός της προθεσμίας των έξι εβδομάδων που ορίζεται στον κανονισμό του Κοινοβουλίου, αλλά αυτό δεν είναι δυνατόν σε όλες τις περιπτώσεις. Ο μέσος χρόνος απάντησης έξι εβδομάδων και τεσσάρων ημερών το 1998 μπορεί να βελτιωθεί. Η Επιτροπή προσπαθεί να δίνει τις απαντήσεις της εντός της προθεσμίας που έχει καθορίσει το Κοινοβούλιο.

Το αξιότιμο μέλος κατανοεί ότι η προσφυγή στην επίσημη μέθοδο υποβολής ερωτήσεων στην Επιτροπή σύμφωνα με το άρθρο 140 της συνθήκης ΕΚ έχει ορισμένες συνέπειες (χρήση 11 γλωσσών, συντονισμός υπηρεσιών, απάντηση που να διασφαλίζει συλλογική ευθύνη, δημοσίευση στην Επίσημη Εφημερίδα) για τις οποίες αναπόφευκτα απαιτείται κάποιος χρόνος.
ΓΡΑΠΤΗ ΕΡΩΤΗΣΗ E-0612/99

υποβολή: Bernie Malone (PSE) προς την Επιτροπή

(12 Μαρτίου 1999)

Θέμα: Συμφωνίες περί διπλής φορολογίας

Αποτελεί άραγε πολιτική της Επιτροπής να ελέγχει τις συμφωνίες περί διπλής φορολογίας προκειμένου να διασφαλίσει πως δεν εισάγονται διακρίσεις με βάση την εθνικότητα; Γνωρίζει άραγε η Επιτροπή τις διατάξεις της σύμβασης περί διπλής φορολογίας μεταξύ Ιρλανδίας και ΗΒ που αφορά την φορολογία του εισοδήματος από μερίσματα εξωτερικού; Δεν θεωρεί άραγε η Επιτροπή πως αυτή η θέση είναι διακριτική;

Απάντηση του κυρίουMonti εξ ονόματος της Επιτροπής

(27 Απριλίου 1999)

Τα κράτη μέλη είναι υπεύθυνα για τις διαπραγματεύσεις και τη σύναψη διμερών συμφωνιών περί διπλής φορολογίας. Οι συμφωνίες αυτές πρέπει να τηρούν την κοινοτική νομοθεσία και, ιδίως, τις βασικές ελευθερίες και την αρχή της μη διάκρισης. Η Επιτροπή δεν εξετάζει συστηματικά λεπτομερώς την εθνική νομοθεσία για τη φορολόγηση και τις συμφωνίες περί διπλής φορολογίας, αλλά εξετάζει τη συμβατότητά τους με την κοινοτική νομοθεσία εφόσον μια σχετική περίπτωση υποπίπτει στην αντίληψή της.

χει γίνει αντιληπτό ότι τόσο το Ηνωμένο Βασίλειο όσο και η Ιρλανδία έχουν πρόσφατα τροποποιήσει τη νομοθεσία τους σχετικά με τη φορολογική μεταχείριση των μερισμάτων. χει επίσης γίνει αντιληπτό ότι άρχισε να ισχύει από 1ης Ιανουαρίου 1999 ένα πρωτόκολλο της σύμβασης μεταξύ Ιρλανδίας και Ηνωμένου Βασιλείου για σκοπούς φορολογίας εταιρειών και θα αρχίσει να ισχύει από 6ης Απριλίου 1999 για σκοπούς φορολογίας εισοδήματος και ότι στο νόμο αυτό περιλαμβάνεται ένα άρθρο που ασχολείται με τη φορολογική μεταχείριση των μερισμάτων.
ΓΡΑΠΤΗ ΕΡΩΤΗΣΗ E-0685/99

υποβολή: Daniel Varela Suanzes-Carpegna (PPE) προς την Επιτροπή

(26 Μαρτίου 1999)

Θέμα: Ποσοστώσεις φιλέτων τόνου για το 1999

Δεδομένου ότι θα ήταν παράλογο να χορηγηθεί και να επικρατήσει σε νέες χώρες η προτιμησιακή μεταχείριση που απολαύουν σήμερα οι χώρες ΑΚΕ και οι χώρες του Συμφώνου των Άνδεων που υπάγονται στο Σύστημα Γενικευμένων Προτιμήσεων (ΣΓΠ), αν δηλαδή παράλληλα ανοίξει η αγορά στα προϊόντα της Νοτιονατολικής Ασίας, ήτοι προς χώρες που δεν απολαύουν σήμερα αυτής της προτιμησιακής κατάστασης, με αποτέλεσμα να ανατραπεί μια ισορροπία που χρειάσθηκε πολύς κόπος για να επιτευχθεί, δεν νομίζει η Επιτροπή ότι η πρόταση για άνοιγμα νέας ποσόστωσης για τα φιλέτα τόνου για το 1999 θα προκαλέσει μια ιδιαίτερα δύσκολη πολιτική κατάσταση με απρόβλεπτες συνέπειες;

Απάντηση της κ. Bonino εξ ονόματος της Επιτροπής

(3 Μαΐου 1999)

Οχι, η Επιτροπή παρατήρησε ότι οι εισαγωγές από χώρες που τυγχάνουν προτιμησιακού καθεστώτος (χώρες της Αφρικής, της Καραϊβικής και του Ειρηνικού (ΑΚΕ) και σύστημα Γενικευμένων Προτιμήσεων (ΣΓΠ) - ναρκωτικά) δεν επαρκούν για τον εφοδιασμό της κοινοτικής κονσερβοβιομηχανίας.
ΓΡΑΠΤΗ ΕΡΩΤΗΣΗ E-0595/99

υποβολή: Ian White (PSE) προς την Επιτροπή

(12 Μαρτίου 1999)

Θέμα: Μεταφορά ζωντανών ζώων

Γαλλία, Ελλάδα, Ιταλία και Πορτογαλία καταγγέλλονται στο περιοδικό RSPCA "Animal Issues" ότι παρέλειψαν να εφαρμόσουν την Οδηγία της ΕΕ (95/29/ΕΚ)(1) σχετικά με τη μεταφορά ζωντανών ζώων. Ποιά είναι η θέση και σε ποιές ενέργειες θα προβεί η Επιτροπή προκειμένου να εξασφαλίσει την πλήρη συμμόρφωση προς τη νομοθεσία της Ευρωπαϊκής Ένωσης;

Απάντηση του κ. Fischler εξ ονόματος της Επιτροπής

(8 Απριλίου 1999)

Η Ελλάδα, η Ιταλία και η Πορτογαλία έχουν κοινοποιήσει εθνικά μέτρα εφαρμογής της οδηγίας 95/29/ΕΚ του Συμβουλίου της 29ης Ιουνίου 1995 περί τροποποιήσεως της οδηγίας 91/628/ΕΟΚ για την προστασία των ζώων κατά τη μεταφορά.

Η Γαλλία δεν έχει εφαρμόσει πλήρως την ανωτέρω οδηγία. Λόγω τούτου, η Επιτροπή δεν ανέστειλε τις διαδικασίες επί παραβάσει που κίνησε δυνάμει του άρθρου 169 της συνθήκης ΕΚ κατά της Γαλλίας για παράλειψη κοινοποίησης των αναγκαίων μέτρων εφαρμογής της οδηγίας.

(1) ΕΕ L 148 της 30.6.1995, σελ. 52.
ΓΡΑΠΤΗ ΕΡΩΤΗΣΗ E-0556/99

υποβολή: Joaquín Sisó Cruellas (PPE) προς την Επιτροπή

(12 Μαρτίου 1999)

Θέμα: Ο εθισμός στα τυχερά παιχνίδια και οι νέοι

Η Ένωση Παικτών σε Αποκατάσταση της Σαραγόσα (AZAJER) επισημαίνει την αύξηση του αριθμού των εφήβων της υπαίθρου που αντιμετωπίζουν προβλήματα εθισμού στα τυχερά παιχνίδια. Σύμφωνα με την AZAJER, στην ύπαιθρο δεν έχει κάν διαδοθεί η αντίληψη ότι ο εθισμός στα τυχερά παιχνίδια είναι μια ασθένεια που χρειάζεται θεραπεία.

Υπάρχει κάποια ευρωπαϊκή πρωτοβουλία με στόχο την πρόληψη και την αντιμετώπιση του προβλήματος του εθισμού στα τυχερά παιχνίδια;

Απάντηση του κ. Flynn εξ ονόματος της Επιτροπής

(16 Απριλίου 1999)

Η Ευρωπαϊκή Επιτροπή μπορεί να πληροφορήσει τον κύριο βουλευτή ότι δεν υπάρχει καμία κοινοτική πρωτοβουλία με στόχο την πρόληψη και την αντιμετώπιση του προβλήματος του εθισμού στα τυχερά παιχνίδια.
ΓΡΑΠΤΗ ΕΡΩΤΗΣΗ E-0554/99

υποβολή: Anita Pollack (PSE) προς την Επιτροπή

(12 Μαρτίου 1999)

Θέμα: Δημόσια υγεία και αστικό περιβάλλον

Έχει εξετάσει η Επιτροπή τη σκοπιμότητα δημιουργίας ενός δικτύου υπηρεσιών υγείας, σε επίπεδο ΕΕ, για την ανταλλαγή εμπειριών όσον αφορά τις βέλτιστες πρακτικές σε σχέση με τις κοινωνικές και αστικές πτυχές της πολιτικής για την υγεία;

Απάντηση του κ. Flynn εξ ονόματος της Επιτροπής

(12 Απριλίου 1999)

Η Ευρωπαϊκή Επιτροπή ακολουθεί πράγματι μια ευρεία προσέγγιση στο θέμα της πολιτικής για την υγεία η οποία περιλαμβάνει κοινωνικές και αστικές πτυχές. Μέσα στο σημερινό σύνολο προγραμμάτων δημόσιας υγείας που αναπτύχθηκαν στο πλαίσιο δράσης της Επιτροπής για το 1993 στον τομέα της δημόσιας υγείας(1), η Επιτροπή παρέχει ήδη υποστήριξη σε ορισμένα αστικά δίκτυα, μεταξύ άλλων και σε ένα ευρωπαϊκό δίκτυο για τη δημόσια υγεία σε πρωτεύουσες και σε σημαντικές πληθυσμιακά περιφέρειες.

Στο πλαίσιο της εκστρατείας για βιώσιμες ευρωπαϊκές πόλεις και κωμοπόλεις η Ευρωπαϊκή Επιτροπή υποστηρίζει επίσης δραστηριότητες του σχεδίου για υγιεινές πόλεις της Παγκόσμιας Οργάνωσης Υγείας (ΠΟΥ), ένα διεθνές σχέδιο μακροπρόθεσμης ανάπτυξης με στόχο την τοποθέτηση της υγείας στην ημερήσια διάταξη των φορέων λήψης αποφάσεων στις πόλεις της Ευρώπης. Περίπου 1 100 πόλεις και κωμοπόλεις συνδέονται με 26 εθνικά και διάφορα περιφερειακά και θεματικά δίκτυα για υγιεινές πόλεις στην Ευρώπη. Οι δραστηριότητες περιλαμβάνουν την προετοιμασία και τη διάδοση της μελέτης περιπτώσεων και την ανάπτυξη σχεδίων δράσης σε πολλές πόλεις.

Μια από τις βασικές προτεραιότητες της νέας πολιτικής της Ευρωπαϊκής Επιτροπής για τη δημόσια υγεία που περιγράφεται στην ανακοίνωση της Επιτροπής για την ανάπτυξη της πολιτικής για τη δημόσια υγεία στην Κοινότητα(2) θα είναι η δημιουργία ενός ολοκληρωμένου συστήματος ενημέρωσης για την υγεία το οποίο θα καλύπτει εξελίξεις στην κατάσταση της υγείας και στα συστήματα υγείας. Αυτό θα συνδέει τις αρμόδιες αρχές στα κράτη μέλη και θα τις διευκολύνει στην ανταλλαγή πληροφοριών για τις ορθές πρακτικές σε πολλούς τομείς της πολιτικής για την υγεία. Ενώ θα εναπόκειται στα κράτη μέλη να διορίσουν τους αρμόδιους εταίρους για τα διάφορα μέρη του συστήματος, αναμένεται ωστόσο οι περιφέρειες και οι πόλεις να συνδεθούν και να συμμετάσχουν στενά στην προσπάθεια αυτή.

Τέλος, η βάση δεδομένων της Ευρωπαϊκής Επιτροπής για τις ορθές πρακτικές όσον αφορά την αστική διαχείριση και τη βιωσιμότητα(3), που περιλαμβάνει την υγεία ως θέμα, παρέχει ένα χρήσιμο μέσο για τη διάδοση της μελέτης περιπτώσεων που επικεντρώνονται στις κοινωνικές και αστικές πτυχές της πολιτικής για την υγεία.

(1) COM(93)559 τελικό.

(2) COM(98)230 τελικό.

(3) http://europa.eu.int/comm/urban/.
ΓΡΑΠΤΗ ΕΡΩΤΗΣΗ E-0805/99

υποβολή: Alexandros Alavanos (GUE/NGL) προς την Επιτροπή

(6 Απριλίου 1999)

Θέμα: Χρηματοδότηση από τη Μεγάλη Βρετανία έργου κατασκευής φραγμάτων στην Τουρκία

Όπως έγινε γνωστό, οι αρμόδιες υπηρεσίες της Μεγάλης Βρετανίας ενέκριναν τη χρηματοδότηση του σχεδίου της Τουρκίας που προβλέπει την κατασκευή σειράς φραγμάτων στους ποταμούς Τίγρη και Ευφράτη.

Δεδομένου ότι:

α) η σημασία της συνδιαχείρισης των υδάτινων πόρων είναι μεγάλη και ότι διακυβεύονται σημαντικά συμφέροντα χωρών από τις οποίες διέρχονται τα ύδατα των ποταμών,

β) από την κατασκευή του έργου θα προκληθεί τεράστια οικολογική καταστροφή, θα αναγκασθούν χιλιάδες κάτοικοι της περιοχής να εγκαταλείψουν τις εστίες τους, θα καλυφθούν από τα νερά 15 πόλεις και 52 χωριά και μεταξύ αυτών και μοναδικά μνημεία,

γ) η Τουρκία είναι από τις λίγες χώρες που δεν έχει υπογράψει τη Σύμβαση του ΟΗΕ του 1997 η οποία αποσκοπεί στην επίλυση συνοριακών διαφορών ανάμεσα σε κράτη που συνδιαχειρίζονται υδάτινους πόρους,

δ) τα κράτη μέλη της Ε.Ε. έχουν υπογράψει τη Συνθήκη του ΟΗΕ για τους υδάτινους πόρους και ότι, βάσει του άρθρου 130 Υ.3 και 130 Φ της Συνθήκης της Ευρωπαϊκής Ένωσης, η Κοινότητα και τα κράτη μέλη σέβονται τις υποχρεώσεις και λαμβάνουν υπόψη τους στόχους που έχουν εγκρίνει στα πλαίσια των Ηνωμένων Εθνών και των άλλων αρμόδιων οργανισμών.

Ερωτάται η Επιτροπή:

1. Θεωρεί ότι ο τρόπος που προωθείται η κατασκευή του έργου από την Τουρκία πληρεί τους όρους που θέτει η Συνθήκη των Ηνωμένων Εθνών για τη συνδιαχείριση των υδάτινων πόρων, ανεξάρτητα από το γεγονός ότι η Τουρκία δεν έχει υπογράψει τη Συνθήκη;

2. Αν όχι, τί μέτρα προτίθεται να λάβει, δυνάμει και των άρθρων της Συνθήκης Ε.Ε., προκειμένου να αποτρέψει τη χρηματοδότηση του έργου από τη Μεγάλη Βρετανία;

Απάντηση του κ. van den Broek εξ ονόματος της Επιτροπής

(6 Μαΐου 1999)

πως τονίζει και το Αξιότιμο Μέλος του Κοινοβουλίου, η Τουρκία δεν έχει υπογράψει τη σύμβαση των Ηνωμένων Εθνών του 1997 η οποία αναφέρεται στη γραπτή ερώτησή του. Η σύμβαση αυτή δεν είναι κατά συνέπεια αντιτάξιμη στην Τουρκία.

Εξάλλου, ο κοινοτικός προϋπολογισμός δεν συμμετέχει στο έργο που αναφέρει το Αξιότιμο Μέλος του Κοινοβουλίου. Υπό τις παρούσες συνθήκες, επομένως, το ζήτημα της χρηματοδοτικής στήριξης του έργου αυτού από το Ηνωμένο Βασίλειο εμπίπτει στη δικαιοδοσία των βρετανικών αρχών.
ΓΡΑΠΤΗ ΕΡΩΤΗΣΗ αρ θ. 308/99 του David BOWE Ραδιενεργά απόβλητα



Επίσημη Εφημερίδα αριθ. C 341 της 29/11/1999 σ. 0088



ΓΡΑΠΤΗ ΕΡΩΤΗΣΗ E-0308/99 υποβολή: David Bowe (PSE) προς την Επιτροπή (17 Φεβρουαρίου 1999) Θέμα: Ραδιενεργά απόβλητα Η Επιτροπή προβλέπει τη θέσπιση προγράμματος για προσδιορισμό της τοποθεσίας εγκεκριμένων πηγών ακτινοβολίας προκειμένου να αποτρέψει την είσοδο χαμένων ή κλεμμένων πηγών στη διαδικασία ανακύκλωσης;
ΓΡΑΠΤΗ ΕΡΩΤΗΣΗ E-0264/99

υποβολή: Jesús Cabezón Alonso (PSE) προς την Επιτροπή

(17 Φεβρουαρίου 1999)

Θέμα: Κρατικές βοήθειες προς τις ισπανικές επιχειρήσεις ηλεκτρισμού

Η ελευθεροποίηση της αγοράς ηλεκτρικής ενέργεις συνεπάγεται, λαμβάνοντας υπόψη τις εκτιμήσεις της Ισπανικής κυβέρνησης, επιβάρυνση του ηλεκτρικού τομέα της Ισπανίας. Για να αντιμετωπισθεί αυτό, η Ισπανική κυβέρνηση ζήτησε την έγκριση της Επιτροπής προκειμένου να διαθέσει 1,37 τρισεκ. πεσέτες στον εν λόγω τομέα ώστε να αντισταθμισθεί το άνοιγμα της ισπανικής αγοράς ηλεκτρισμού στον ανταγωνισμό.

Συμβιβάζονται αυτές οι ενισχύσεις με τις διατάξεις της Ευρωπαϊκής Ένωσης περί ελεύθερου ανταγωνισμού,

Πρόκειται άραγε να προβεί η Επιτροπή σε μελέτη ή σε κάποια διερεύνηση προκειμένου να διασφαλισθεί ότι οι ενέργειες αυτές δεν προκαλούν νόθευση του ανταγωνισμού;

Απάντηση του κ. Van Miert εξ ονόματος της Επιτροπής

(18 Μαρτίου 1999)

Οι ισπανικές αρχές διαβίβασαν στην Επιτροπή στις 18 Φεβρουαρίου 1998 την κοινοποίηση του μεταβατικού καθεστώτος της αγοράς ηλεκτρικής ενέργειας, σύμφωνα με το άρθρο 24 παράγραφος 2 της οδηγίας 96/92/ΕΚ του Κοινοβουλίου και του Συμβουλίου της 19ης Δεκεμβρίου 1996 σχετικά με τους κοινούς κανόνες για την εσωτερική αγορά της ηλεκτρικής ενέργειας(1) καθώς και, μέσω κοινοποίησης της 29ης Ιανουαρίου 1999, σύμφωνα με το άρθρο 93, παράγραφος 3 της συνθήκης ΕΚ.

Η Επιτροπή εξετάζει την περίοδο αυτή το περιεχόμενο των εν λόγω κοινοποιήσεων. Κρίνεται συνεπώς πρόωρο να διατυπωθεί στο στάδιο αυτό οποιαδήποτε άποψη σχετικά με τη φύση του εν λόγω μέτρου και το συμβιβάσιμό του με τις κοινοτικές διατάξεις περί ελεύθερου ανταγωνισμού, καθώς και με το ενδεχόμενο να κινηθεί η διαδικασία του άρθρου 93 παράγραφος 2 της συνθήκης ΕΚ.

(1) EE L της 30.1.1997.
ΓΡΑΠΤΗ ΕΡΩΤΗΣΗ E-0728/99

υποβολή: José García-Margallo y Marfil (PPE) προς την Επιτροπή

(29 Μαρτίου 1999)

Θέμα: Διαρθρωτικά Ταμεία

Οι περιφέρειες το κατά κεφαλήν εισόδημα των οποίων είναι κατώτερο του 75 % του μέσου κοινοτικού όρου ονομάζονται "περιφέρειες του στόχου 1" και λαμβάνουν σημαντικές κονοτικές ενισχύσεις.

Προκειμένου να διαπιστωθεί εάν μία περιφέρεια υπερέβη το όριο αυτό ή όχι, το σχέδιο Κανονισμού του Συμβουλίου, COM(98)131 τελ.(1), το οποίο καθορίζει γενικές διατάξεις σχετικά με τα Διαρθρωτικά Ταμεία, προβλέπει ότι θα λαμβάνονται υπόψη τα αριθμητικά δεδομένα που αντιστοιχούν στα τρία τελευταία έτη για τα οποία διαθέτει στοιχεία το EUROSTAT.

Σήμερα υπάρχουν στοιχεία μόνον για τα οικονομικά έτη 1994, 1995 και 1996.

Ποιές περιφέρειες εκτιμά η Επιτροπή ότι δεν θα χαρακτηρισθούν ως περιφέρειες του στόχου1 για την περίοδο αυτή στην Φινλανδία;

(1) ΕΕ C 176 της 9.6.1998, σελ. 1.